NoU:n 16/17-vuotiaat urheilijat SM-kisoissa Iisalmessa 25-27.8. 2017

16/17-vuotiaiden SM-kisoihin Iisalmeen osallistui 2 urheilijaa, M17 sarjaan Vilho Helenius ja T16 sarjaan Jenna Enholm. Vaihto-oppilaaksi lähtenyt Emilia Hirvinen ja keskikesällä kuukauden sairauden vuoksi urheilukiellossa ollut Sakari Koivuniemi joutuivat jättämään kilpailut väliin.

Perjantaina 25.8.

Nou:laisilla ei ollut vielä suorituksia.

Lauantaina 26.8.

Vilho Helenius osallistui 2000m:n estejuoksuun. Vilhon viimeistelytreenit olivat onnistuneet hyvin, kunto oli kohdillaan, eikä sairastelujakaan ollut takana.

Ensimmäisellä kierroksella Vilhon pohje kramppasi, eikä se voinut olla vaikuttamatta juoksuun. Vilho taisteli koko loppumatkan ja selviytyi maaliin lopulta kolmantena, häviten hopean 14 sadasosalla. Vilho kellotti lopulta ajan 6.28,63 ja saavutti neljännen SM-pronssinsa.

Normaalijuoksulla, ilman kramppeja Vilholla olisi ollut mahdollisuus kirkkaampaankin mitaliin ja hän olisi taistellut paikasta alle 17-vuotiaiden Ruotsi-ottelussa.

Sunnuntai 27.8

Vilhon piti osallistua 1500m:n juoksuun, mutta koska pohjekramppi ei ollut helpottanut ja jalka tuntui edelleen kireältä, piti juoksu jättää väliin. Vilholla olisi ollut realistiset mahdollisuudet sijoille 2-8.

Jenna Enholm osallistui ensimmäisiin SM-kisoihinsa, juosten 1500m. Jenna on oikeastaan vasta tänä kesänä juossut ensimmäiset kisansa, eikä suurempia tulostavoitteita SM-kisoihin ollut. Jenna on innokas kehittymään juoksijana ja on tunnollinen harjoittelija. Jenna juoksi ensimmäisessä erässä sijalle 7 parantaen ennätystään peräti 24 sekuntia. Kokonaistuloksissa Jenna oli lopulta 18. ajalla 5.22,22. Jenna aloitti kilpailun rohkeasti ennätysvauhdilla, pystyen ottamaan vielä hienon loppukirin. Jenna sai tästä aimo annoksen lisää harjoitusintoa ja itseluottamusta tuleviin kilpailuihin.